Elle Fanning

**Mary Elle Fanning** (s. 9. huhtikuuta 1998 Conyers, Georgia) on yhdysvaltalainen näyttelijä. Hänet tunnetaan muun muassa rooleistaan elokuvissa *[[Somewhere (elokuva)|Somewhere]]* (2010), *[[Super 8 (elokuva)|Super 8]]* (2011), *[[Maleficent – Pahatar]]* (2014), *[[Trumbo (elokuva)|Trumbo]]* (2015), *[[The Neon Demon]]* (2016), *[[Vuosisadan naiset]]* (2016), *[[Lumotut]]* (2017), *[[A Complete Unknown]]* (2024), **' (2025) ja ''[[Sentimental Value]]'' (2025), josta hän sai [[parhaan naissivuosan Oscar-palkinto]]ehdokkuuden.

Television puolella hän on näytellyt [[Katariina Suuri|Katariina Suurta]] komediasarjassa ''[[The Great (televisiosarja)|The Great]]'' (2020–2023) ja Michelle Carteria minisarjassa ''[[The Girl from Plainville]]'' (2022).

== Ura ==
=== Varhaisvaiheet ===
Fanningin vanhemmat ovat [[tennis]]pelaaja Heather Joy Arrington ja entinen [[baseball]]-pelaaja Steve Fanning, joka nykyisin työskentelee elektroniikkaliikkeessä. Näyttelijä [[Dakota Fanning]] on hänen isosiskonsa. Fanning asuu nykyään perheineen [[Los Angeles]]issa. Hän oli kotiopetuksessa viidennelle luokalle asti ja siirtyi sen jälkeen julkiseen Campbell Hall Schooliin, jota myös hänen isosiskonsa kävi.

Fanning aloitti näyttelemisen vuonna 2001 ollessaan kahden vuoden ja 11 kuukauden ikäinen. Hänen isosiskonsa Dakota oli valittu elokuvaan ''[[Minä olen Sam]]'', esittämään Lucy Diamond Dawsonia. Kun Lucysta tarvittiin nuorempaa versiota, nuorempi Fanning oli automaattinen valinta tähän rooliin.

''Minä olen Sam'' -elokuvan jälkeen Fanning esitti jälleen takaumassa Dakotan nuorta roolihahmoa [[Steven Spielberg]]in televisiosarjassa ''[[Taken (televisiosarja)|Taken]]''. Vuonna 2003 Fanning sai ensimmäisen ison roolinsa [[Eddie Murphy]]n tähdittämässä elokuvassa ''[[Isi hoitaa]]'', jossa hän esitti Jamie-nimistä pikkutyttöä.

Tämän jälkeen Fanning sai satunnaisia rooleja muun muassa televisiosarjoista ''[[Amyn lailla]]'' ja ''[[C.S.I. Miami]]''.

=== Lapsitähteys ===
Vuonna 2004 Fanning sai roolin [[Kim Basinger]]in ja [[Jeff Bridges]]in tähdittämästä elokuvasta ''[[Oven takana]]''. Hän näytteli tyttöä, jolla oli pakkomielle kuolleista veljistään. Kriitikoiden mielestä Ellellä oli enemmän karismaa kuin isosiskollaan Dakotalla.

Loppuvuodesta Fanning jatkoi kotikouluaan, näytteli yhdessä ''in'' jaksossa ja pääsi pieneen rooliin elokuvassa ''[[I Want Someone to Eat Cheese With]]''. Samana vuonna Fanning oli myös useiden lehtien mallina Bitty Baby Dollseista kukkaistyttöasuihin. Valkokangasurallaan hän eteni viidenteen elokuvaansa, ''[[Ystäväni Winn-Dixie]]en'', jossa Fanning näytteli yhtä päähenkilön ystävistä.

Fanning vietti kuukauden [[Australia]]n [[Melbourne]]ssa vuonna 2005 äitinsä, isoäitinsä ja isosiskonsa kanssa, missä Elle ja Dakota kuvasivat elokuvaa ''[[Lotta ystäväni (elokuva)|Lotta ystäväni]]''. Elle esitti Dakotan näyttelemän hahmon tulevaisuuden lapsenlasta, mutta hänen kohtauksensa poistettiin leikkausvaiheessa.

Vuonna 2006 Fanning palasi Yhdysvaltoihin ja uusiin rooleihin. Hän näytteli [[Brad Pitt]]in ja [[Cate Blanchett]]in tytärtä elokuvassa ''[[Babel (elokuva)|Babel]]''. Fanning teki myös roolin elokuvassa ''[[Déjà Vu (elokuva)|Déjà Vu]]'' sekä pari televisioesiintymistä. Vuonna 2006 elokuvateattereihin tuli myös uusintaversio vuoden 1988 animaatioelokuvasta ''[[Naapurini Totoro]]'', jossa Fanning ääninäytteli toista päähenkilöä, Meitä.

Vuonna 2008 ensi-iltansa saaneessa, Oscar-ehdokkaana olleessa elokuvassa ''[[Benjamin Buttonin uskomaton elämä]]'' Fanning esitti sivuroolissa nuorta Daisyä. Vuonna 2010 hän sai hyvät arvostelut Sofia Coppolan elokuvasta ''[[Somewhere (elokuva)|Somewhere]]''. Seuraavan vuoden elokuvasta ''[[Super 8 (elokuva)|Super 8]]'' hän sai uransa tähän mennessä parhaat arvostelut. Fanningin seuraava elokuva ''[[Koti eläintarhassa]]'' (2011) oli yleisömenestys. Samana vuonna valmistui myös Francis Ford Coppolan kauhuelokuva ''[[Twixt]]''.

=== 2014–2019 ===

Vuoden 2014 jättimenestykseksi nousseessa [[Disney]]-elokuvassa ''[[Maleficent – Pahatar]]'' Fanning esitti prinsessa Auroraa. [[Pahatar]]ta näytteli [[Angelina Jolie]].

Vuonna 2015 Fanning esitti merkittävää sivuroolia elämäkertaelokuvassa ''[[Trumbo (elokuva)|Trumbo]]'', jossa hän esitti [[Bryan Cranston]]in näyttelemän [[Dalton Trumbo]]n tytärtä, Nikola Trumboa. Vuonna 2016 Fanning tähditti [[Nicolas Winding Refn]]in ohjaamaa kauhudraamaa ''[[The Neon Demon]]'', jossa hän näytteli 16-vuotiasta mallia, Jesseä. ''The Neon Demon'' sai maailmanensi-iltansa [[Cannesin elokuvajuhlat|Cannesin elokuvajuhlilla]] toukokuussa 2016. Samana vuonna hän esiintyi myös elokuvissa ''[[Vuosisadan naiset]]'' ja ''[[Live by Night]]''. Vuonna 2017 hän näytteli [[Sofia Coppola]]n ohjaamassa elokuvassa ''[[Lumotut]]'' ja nimiroolia elokuvassa ''[[Mary Shelley (elokuva)|Mary Shelley]]''. Vuonna 2019 hän uusi roolinsa prinsessa Aurorana jatko-osassa ''[[Maleficent 2: Pahan valtiatar]]''.

=== 2020– ===

Vuonna 2020 hän alkoi näytellä [[Katariina Suuri|Katariina Suurta]] komediasarjassa ''[[The Great (televisiosarja)|The Great]]'', jota tehtiin yhteensä 30 jaksoa vuosina 2020–2023. Hän oli pääroolistaan ehdolla kolmeen [[Golden Globe]]en ja yhteen [[Primetime Emmy|Emmy-palkintoon]]. Vuonna 2024 hän esitti [[Bob Dylan]]in naisystävää elokuvassa ''[[A Complete Unknown]]''. Vuonna 2025 hän näytteli pääroolia ''Predator''-elokuvasarjan elokuvassa **', ja sivuroolia norjalaisessa draamaelokuvassa *[[Sentimental Value]]*, josta hän sai ensimmäisen Oscar-ehdokkuutensa.

## Yksityiselämä
Vuosina 2018–2023 Fanning oli parisuhteessa näyttelijä Max Minghellan kanssa. Hän myös näytteli pääosaa Minghellan ohjaamassa musikaalissa *[[Teen Spirit (elokuva)|Teen Spirit]]* (2018).

Vuodesta 2023 Fanning on ollut parisuhteessa *[[Rolling Stone]]n* toimitusjohtajan, Gus Wennerin, kanssa.

## Filmografia

## Lähteet

## Aiheesta muualla

* 
*